stanford-oval/wikipedia huggingface dataset:
מיקולאיוס קונסטנטינס צ'יורליוניס
קורות חיים

צ'יורליוניס היה אחד מתשעת ילדיהם של קונסטנטין, נגן עוגב וליטאי אתני, ואדל רדמן, שהוריה היגרו לארץ מבוואריה. כילד גדל ולמד בשפה הפולנית – מאות שנות איחוד עם פולין עשו אותה לדומיננטית במרחב, ובאותם ימים ניסו השלטונות הצאריים לכפות רוסיפיקציה על ידי איסור הדפסת עיתונים בשפה המקומית. הלאומיות הליטאית עוד הייתה בחיתוליה.
כבר כילד התגלה כישרונו המוזיקלי והוא למד את התחום בבית-ספר בפלונגה מ-1889 עד 1893. מורו, הנסיך הפולני מיכל אוגינסקי, סייע לו להתקבל לאקדמיה למוסיקה בוורשה ב-1894, שם השתלם בהלחנה ובנגינה בכינור. הוא סיים ב-1899. ב-1901 נסע לבית הספר הגבוה למוזיקה ולתיאטרון בלייפציג, ובין מוריו במוסד נמנה קרל ריינקה. בגרמניה החל צ'יורליוניס להתעניין גם בציור, אותו למד באופן מקצועי באקדמיה לאמנויות בוורשה בין 1904 ו-1906. למרות שעסק כבר בהלחנה באופן מקצועי, עיקר פרסומו בא לו מתמונותיו; יצירות פרי עבודתו הוצגו לראשונה באקדמיה בשנתו הראשונה שם, ובימי חייו הכין כ-200 ציורים ועוד כ-80 תרשימים. סגנונו, ששאב מהאר נובו והסימבוליזם, הושפע רבות מהכשרתו המוזיקלית: הוא שילב מוטיבים וצבעים במה שמבקרים אחדים הגדירו כ"קומפוזיציות", והרבה לקרוא לתמונותיו בשמות מתחום הנגינה, כמו "סונטת השמש." רבות מיצירותיו הציגו מוטיבים עממיים ליטאיים.
בשנים הבאות התגורר בעיקר בווילנה, שם פיתח תודעה לאומית ליטאית לאחר מהפכת 1905: שנתיים לאחריה היה צ'יורליוניס אחד המארגנים של תצוגת האמנות הראשונה שהוקדשה ליצירות ליטאיות ועמדה בסמן ההתעוררות הלאומית, וציוריו הוצגו בה. ב-1908 היה אחד מתשעה-עשר החברים המייסדים של "איחוד האמנים הליטאים". ב-1909 נשא לאישה את מבקרת האמנות סופיה קימנטייטה, שהייתה מסורה כמוהו לתנועה הלאומית ולימדה אותו לדבר בשטף בשפת עמו. במקביל לציור עסק בהלחנת שירים עממיים. וילנה הייתה מרוחקת מדי ממרכזי התרבות לטעמו, והוא הרבה לנסוע לסנקט פטרבורג, שם הצטרף לחוג הציירים שערך את כתב-העת רב ההשפעה "עולם האמנות" (מיר איסקוסטבה), שבראשו עמדו דמויות מפתח כמו קונסטנטין קורובין וולנטין סרוב. הוא זכה בהכרה מסוימת בבירה הקיסרית: 125 מתמונותיו הוצגו בתערוכה של אנשי כתב-העת. אך הניכור והאדישות מצד סובביו, שמיעטו להתייחס אליו, והעוני המרוד שחי בו השפיעו עליו לרעה מבחינה גופנית ונפשית כאחד. במרץ 1910 אושפז בבית-חולים פסיכיאטרי סמוך לוורשה, ובאביב אותה שנה נולדה בתו דאנוטה, אותה לא ראה מעולם. בחורף הבא לקה בדלקת ריאות, ממנה נפטר והוא בן שלושים-וחמש בלבד.
צ'יורליוניס החל להתפרסם רק לאחר מותו. תערוכות שהוקדשו לזכרו והציגו את עבודותיו נערכו בווילנה ובקאונס עוד בטרם מלאה שנה לפטירתו, ותצוגות נוספות הוסיפו להתקיים. ב-1913 התרשם מגלה הארצות גאורגי סדוב מכך שהנוף באחד מאיי ארץ פרנץ יוזף הזכיר לו תמונה של הצייר וקרא להר הגבוה במקום על שמו. צ'יורליוניס הגיע לתהילה עם הקמתה של ליטא העצמאית, כשהממסד חיפש יוצרים להעלותם על נס, והמוניטין שלו כלאומן מסור שיחק לזכותו. ב-1925 אישרה הסאימה הקמת גלריה לאומית על שמו בווילנה. מלבד פרסומו במולדתו היה אהוד גם על אמנים ומבקרים רוסים כמו אלכסנדר בנואה ומסטיסלב דובוז'ינסקי. ב-1930 שיבח אותו רומן רולן כאחד מגדולי ציירי המאה. ב-1940 סופחה ליטא לברית המועצות; בסוף שנות ה-40 וראשית ה-50, בשיא המערכה הסטליניסטית נגד "תרבות קוסמופוליטית", הותקף סגנונו כבורגני ופשטני. בתקופת ההפשרה של ניקיטה חרושצ'וב ניסה הממסד המפלגתי המקומי לגייס לצדו שוב את האינטלקטואלים, וזכרו של צ'יורליוניס זכה שוב לכל הכיבודים האפשריים. כיום קרואים על שמו האקדמיה לאמניות בווילנה ומוסדות, רחובות ואתרים בכל רחבי ליטא.
"בריאת העולם", ציור מ-1905.
מוריס 250 JU

| --- | --- |

Morris 250 JU
 מאפיינים כלליים
 נקרא גם:  Austin JU250
 יצרן:  Morris Commercial Cars (אנ')
 שנות ייצור:  1967–1974
 הרכבה:  בריטניה בריטניה
 מודל קודם:  מוריס J2
 מודל אחריו:  ליילנד Sherpa
 חברת אם:  "Morris Motors" (אנ')  כפופה לקונצרן הרכב: "British Motor Corporation" (אנ')
 סיווג:  מסחרית
 משקל:  2.5 טון
 מפרט טכני
 מנוע:  4 צילינדרים, 1,622 סמ"ק, המפיק 40 כ"ס, 49 כ"ס יחס דחיסה 7.2:1 (מנוע בנזין)  4 צילינדרים, 1,489 סמ"ק (מנוע דיזל) - אופציונלי
 הילוכים:  תמסורת ידנית - 4 מהירויות
 מהירות מרבית:  93 קמ"ש
 קשר:  Austin-250JU
מוריס 250 JU (באנגלית: Morris 250 JU) היא מכונית מסחרית מתוצרת יצרנית הרכב הבריטית Morris Commercial Cars (אנ'), חברת בת של "Morris Motors" (אנ'), כפופה לקונצרן הרכב: "British Motor Corporation" (אנ') אשר יוצרה בין השנים 1967–1974.
"מוריס 250 JU" הופיעה בסדרת הטלוויזיה הבריטית "The Professionals".
תצורות "מוריס 250 JU"

מסחרית
טנדר
מיניבוס
לקריאה נוספת

דגמי "מוריס 250 JU" - תמונות
הערות שוליים

↑  כלי רכב מסחריים - מוריס (BMC) / ראו מוריס 250 JU aronline.co.uk/commercials/leyland-commercials/sherpa/purpose-built-vans-and-pick-ups
↑  אוסטין -  מוריס 250 JU trucksplanet.com/catalog/model
↑  "The [BMH] group's Big 'Uns: Commercial Variety". Autocar. Vol. 127 nbr 3730. 10 August 1967. pp. 77–78.
↑  "מוריס 250 JU" imcdb.org/v116762.html
↑  "מוריס 250 JU", "אוסטין 250 JU" archive.commercialmotor.com/article/9th-june-1967/45/bmc-replaces-j2-vans-with-austinmorris-250ju
↑  "מוריס 250 JU" - מסחרית amazon.com/Austin-Morris-250JU-Station-Pickup
↑  "מוריס 250 JU" - מיניבוס (תמונה) myclassicuk.com/tag/austin-morris-250ju-minibus
מה שבע

| --- | --- |

סמל התוכנית
 סוגה:  קומדיה
 יוצרים:  רן דברת   אבי בלקין
 כותבים:  רן דברת   אבי בלקין   ישראל קטורזה
 בימוי:  רועי פלורנטין
 שחקנים:  ישראל קטורזה   מיה דגן   אור גרוס   יפתח סמוכה   עדן קטורזה   ליעד קטורזה   אמליה דגן   שון איגולניקוב   טומי איגולניקוב   ליאת גורן   יניב ביטון   שירי גדני
 ארץ מקור:  ישראל ישראל
 שפות:  עברית
 הפקה
 חברת הפקה:  ארצה הפקות
 אורך פרק:  25 דקות
 שידור
 רשת שידור:  קשת 12
 תקופת שידור מקורית:  25 ביוני 2021 – 3 בספטמבר 2021
 קישורים חיצוניים
 דף התוכנית ב-IMDb
מה שבע היא סדרת קומדיה ישראלית, שעלתה לשידור ב-25 ביוני 2021 בקשת 12. את הסדרה כתבו רן דברת, אבי בלקין וישראל קטורזה, שגם משתתף בה. הסדרה מבוססת על חייו האישיים של ישראל קטורזה עם שבעת ילדיו.
עלילה

הסדרה עוקבת אחרי חייהם של משפחת מגנזי: דודי (ישראל קטורזה) ודלית (מיה דגן), בני זוג שמתגוררים ביהוד ומגדלים שבעה ילדים, כשהשמות של כל בני המשפחה מתחילים באות ד'. דודי הוא שמאי מקרקעין גאה, ודלית מחליטה לחזור לשוק העבודה אחרי שנים בהן התרכזה בגידול הילדים. מלבד המשפחה הגדולה, הם נאלצים להתמודד עם אבשי (יניב ביטון), חברו הטוב של דודי ושותפו לעסק השמאות, מדלן (ליאת גורן), אמו השתלטנית והמניפולטיבית של דודי, וויקי  (שירי גדני), אחותה הגרושה הטרייה של דלית, ובכל זאת להישאר שפויים.
דודי ודלית עסוקים בשני מוקדים עיקריים- טיפול בילדיהם והגשמה עצמית בעבודה (דלית בחיפוש עבודה ודודי באהבה רבה לתחום השמאות). בשונה מסדרות אחרות מסוגה, כגון רמזור או חברות, ההורים בסדרה זו רוצים להיות יותר זמן עם ילדיהם ומראים כלפיהם אהבה וגאווה.
דמויות > משפחת מגנזי

דודי מגנזי (ישראל קטורזה) – אב המשפחה. שמאי מקרקעין.
דלית מגנזי (מיה דגן) – אם המשפחה. מפיקת אירועים.
דקלה (אור גרוס) – הבת הבכורה. לומדת בכיתה י"ב.
דביר (יפתח סמוכה) – הילד השני. לומד בכיתה י"א.
דורון (עדן קטורזה) – הילדה השלישית. לומדת בכיתה ח. היא כל הזמן מוותרת לאחיה ומעריכה כל דבר.
דור (ליעד קטורזה) – הילד הרביעי. לומד בכיתה ז. דודי מצפה מדור להמשיך אותו בעסק.
דניאל (אמליה דגן) – הילדה החמישית. לומדת בכיתה א'.
דוד ודלמון (שון וטומי איגולניקוב) - הילדים השישי והשביעי. תאומים. בני שנה.
מדלן מגנזי (ליאת גורן) – אמם השתלטנית והמניפולטיבית של דודי, ענת ומרב.
דמויות > דמויות נוספות

אבשלום (אבשי) מלכי (יניב ביטון) – חברו הטוב ביותר של דודי ושותפו לעסק השמאות.
ויקי (שירי גדני) – אחותה של דלית. גרושה טרייה.
הדס תמם (ריקי בליך) – השכנה של משפחת מגנזי. קלינאית תקשורת. נשואה לאימרי, דלית שונאת אותה.
אימרי תמם (דורון אורן) – השכן של משפחת מגנזי. נשוי להדס. רופא.
ציפי (רותי הולצמן) – אמם של דלית וויקי.
אריה (אבי אוריה) – אביהם של דלית וויקי.
ראובן אהרוני (רוברטו פולק) – השכן של משפחת מגנזי. גר לבדו. אומר מצחיק את המילה קונסולה.
דמויות > דמויות אורחות

ענת (יפית אסולין) -אחות של דודי ומרב.
מרב (הדס לב) -אחות של דודי וענת.
הפקה

בסדרה משתתפים שניים מילדיו של קטורזה, עדן וליעד, וכן בתה של דגן, אמליה.
סקירת סדרה

הסדרה עלתה לשידור ב-25 ביוני 2021 בערוץ קשת 12, ושודרה בימי שישי, במשבצת השידור של "סברי מרנן".
| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 19 | 19 | 25 ביוני 2021 | 3 בספטמבר 2021 |
פרקים

| מספר הפרק | שם הפרק | תאריך שידור מקורי ישראל | רייטינג |
| --- | --- | --- | --- |
| 1 | הרופא | 25 ביוני 2021 | 15.4% |
| 2 | חברים חדשים | 2 ביולי 2021 | 10.3% |
| 3 | פאפאניים | 9 ביולי 2021 | 8% |


| 4 | אחותה של דלית | 16 ביולי 2021 | 11.4% |
| 5 | מונדיאל | 16 ביולי 2021 | 7.5% |
| 6 | השבעה | 23 ביולי 2021 | 9.3% |
| 7 | המתנדב | 23 ביולי 2021 | 5.5% |
| 8 | לשון בחוץ | 30 ביולי 2021 | 9.2% |
| 9 | המטפלת | 30 ביולי 2021 | 8.1% |
| 10 | הפיליפינית | 6 באוגוסט 2021 | 10.9% |
| 11 | דרוש אדיוט | 6 באוגוסט 2021 | 8.2% |
| 12 | החופש הגדול | 13 באוגוסט 2021 | 10.6% |
| 13 | יום הולדת | 13 באוגוסט 2021 | 7.8% |
| 14 | פסח | 20 באוגוסט 2021 | 9% |
| 15 | לסבתא יש חבר | 20 באוגוסט 2021 | 8.1% |
| 16 | זמן עם אמא | 27 באוגוסט 2021 | 10.4% |
| 17 | דלית של דודי | 27 באוגוסט 2021 | 7.9% |
| 18 | החלום | 3 בספטמבר 2021 | 11.9% |
| 19 | מבצע בעזה | 3 בספטמבר 2021 | 7.7% |
מייק דין

| --- | --- |
אין תמונה חופשית
 לידה:  1 במרץ 1965 (בן 59) אנגלטון, טקסס, ארצות הברית
 שם לידה:  מייקל ג'ורג' דין
 מוקד פעילות:  ארצות הברית 
 תקופת הפעילות:  מ-1983
 עיסוק:  מפיק מוזיקלי • מוזיקאי טכנאי קול • טכנאי מיקס טכנאי מאסטרינג • פזמונאי
 סוגה:  היפ הופ • פופ • R&B • טראפ
 כלי נגינה:  גיטרה • כלי מקלדת פסנתר • גיטרה בס
 חברת תקליטים:  M.W.A • GOOD
 therealmikedean.com
 פרופיל ב-IMDb
 
מייקל ג'ורג' דין (באנגלית: Michael George Dean; נולד ב-1 במרץ 1965) הוא מפיק מוזיקלי, טכנאי קול, פזמונאי ורב-נגן אמריקאי.
קריירה

מייק דין החל לשתף פעולה עם אמנים רבים מטקסס, בהם הזמרת האמריקאית סלינה, עבורה שימש דין כמנהל מוזיקלי ומפיק. דין התפרסם לראשונה בעקבות פועלו בסצנת ההיפ הופ הדרומית בשנות התשעים, בעיקר מהפקת שירים לאמנים מחברת התקליטים ראפ-א-לוט רקורדס (אנ').
דין שימש כמפיק מוזיקלי וטכנאי מיקס עבור אמנים רבים בסצנת ההיפ הופ האמריקאית, והתפרסם בעיקר בזכות עבודתו עם הראפר האמריקאי קניה וסט. בתחילה, שימש כטכנאי מיקס לאלבום הבכורה של וסט, The College Dropout, ובהמשך הפיק יחד עם וסט את אלבומו המשותף של וסט יחד עם ג'יי-זי, Watch the Throne, את אלבומו השביעי, The Life of Pablo, ושאר אלבומיו הבאים.
בשנת 2017 הקים את חברת התקליטים M.W.A. בשנת 2020 הוציא את האלבום האינסטרומנטלי 4:20.
דיסקוגרפיה > אלבומי אולפן

2020: 4:20
פרסים ומועמדויות

| שנה | פרס | קטגוריה | עבודה מועמדת | תוצאה | מקור |
| --- | --- | --- | --- | --- | --- |
| 2005 | פרסי גראמי | אלבום השנה | The College Dropout (כטכנאי מיקס) | מועמדות |  |
| 2006 | פרסי גראמי | הקלטת השנה | "Gold Digger" (כטכנאי מיקס) | מועמדות |  |
| 2006 | פרסי גראמי | אלבום הראפ הטוב ביותר | Late Registration (כטכנאי מיקס) | זכייה |  |
| 2006 | פרסי גראמי | אלבום השנה | Late Registration (כטכנאי מיקס) | מועמדות |  |
| 2008 | פרסי גראמי | אלבום השנה | Graduation (כטכנאי מיקס) | מועמדות |  |
| 2008 | פרסי גראמי | אלבום הראפ הטוב ביותר | Graduation (כטכנאי מיקס) | זכייה |  |
| 2008 | פרסי גראמי | שיר הראפ הטוב ביותר | "Good Life" (כפזמונאי) | זכייה |  |
| 2012 | פרסי גראמי | אלבום הראפ הטוב ביותר | My Beautiful Dark Twisted Fantasy (כטכנאי מיקס) | זכייה |  |
| 2013 | פרסי גראמי | שיר הראפ הטוב ביותר | "Niggas in Paris" (כפזמונאי) | זכייה |  |
| 2013 | פרסי גראמי | שיר הראפ הטוב ביותר | "Mercy" (כפזמונאי) | מועמדות |  |
| 2014 | פרסי גראמי | שיר הראפ הטוב ביותר | "New Slaves" (כפזמונאי) | מועמדות |  |
| 2015 | פרסי גראמי | שיר הראפ הטוב ביותר | "Bound 2" (כפזמונאי) | מועמדות |  |
| 2016 | פרסי גראמי | שיר הראפ הטוב ביותר | "All Day" (כפזמונאי) | מועמדות |  |
| 2016 | פרסי גראמי | אלבום השנה | Beauty Behind the Madness (כמפיק) | מועמדות |  |
| 2017 | פרסי גראמי | אלבום השנה | Lemonade (כמפיק) | מועמדות |  |
| 2017 | פרסי גראמי | אלבום השנה | Purpose (כמפיק) | מועמדות |  |
| 2017 | פרסי גראמי | שיר הראפ הטוב ביותר | "Famous" (כפזמונאי) | מועמדות |  |
| 2017 | פרסי גראמי | שיר הראפ הטוב ביותר | "Ultralight Beam" (כפזמונאי) | מועמדות |  |
| 2019 | פרסי גראמי | שיר הראפ הטוב ביותר | "Sicko Mode" (כפזמונאי) | מועמדות |  |
הערות שוליים

↑  HipHopDX- https://hiphopdx.com, Producer's Corner: Mike Dean, HipHopDX, ‏2010-02-15
↑  Beat Construction: Mike Dean, The FADER (באנגלית)
↑  Ted SimmonsPublished: February 29, 2016, Kanye West Is in the Studio with Kid Cudi, Mike Dean and Plain Pat for Next Album - XXL, XXL Mag (באנגלית)
↑  Shaheem Reid, Kanye West's 808s & Heartbreak Album Preview: More Drums, More Singing, 'No Typical Hip-Hop Beats', MTV News (באנגלית)
↑  Kanye West Shares The Life Of Pablo Album Credits, The FADER (באנגלית)
↑  Mike Dean Talks Launching New M.W.A. Label & Signing First Artist Dice Soho, Billboard, ‏2017-05-01
↑  Matthew Strauss, Producer/Multi-Instrumentalist Mike Dean Releases New Mixtape 4:20, Pitchfork (באנגלית)
↑  Mike Dean, GRAMMY.com, ‏2019-11-19 (באנגלית)
| --- | --- |
בקרת זהויות :  LCCN: no2019063005  MusicBrainz: 73e36439-1e9a-4925-bf2c-1d7f7885fbb0  VIAF: 8200155708726622580009   WorldCat (עם VIAF): 8200155708726622580009
מונו (תוכנה)

מונו (באנגלית: Mono) הוא מיזם קוד פתוח שמובילה חברת נובל, ומטרתו ליצור סביבת כלי פיתוח לסביבת .NET כפי שהוגדרה בתקן ECMA.
בין היתר, מטרת הפרויקט היא פיתוח מהדר לשפת #C ומכונה וירטואלית CLR. בשונה מסביבת הפיתוח של מיקרוסופט (הפועלת במערכת Windows בלבד) סביבת הפיתוח של מונו פועלת במערכות רבות ובהן: לינוקס, Windows, Mac OS X, UNIX, FreeBSD. במטרותיו דומה מונו לפרויקט הקוד הפתוח DotGNU Portable .NET.
רוב המשתמשים בסביבת מונו הם מפתחי קוד פתוח המבקשים לפתח בכלי RAD‏ (Rapid Application Development), כפי שמאפשרת סביבת .NET אך מבלי להגביל את הפיתוח למערכת Windows בלבד.
קוד הפרויקט מופץ תחת תנאי הרישיונות GPL, LGPL ו-MIT.
היסטוריה

מונו התחיל כפרויקט של מיגל דה איקזה . כאשר החברה שבבעלותו, Ximian, חיפשה דרך לשפר את יעילות תהליך כתיבת התוכניות, הוחלט להשקיע משאבים בכתיבת כלים לכתיבת #C בלינוקס, ובשל מחסור בכוח אדם, הוכרז ביולי 2001 פרויקט הקוד-פתוח מונו. כשלוש שנים לאחר מכן ב-2004 הוכרזה גרסה 1.0 של מונו (שבספרדית משמעותו קוף).
הסבר טכני

בבסיס מונו עומדים: המהדר של C#, המכונה הווירטואלית וספריות הבסיס (וכל אלו עומדים בתקני ECMA) לצד כלי הפיתוח שבבסיסם נועדו לסביבות: GNOME ו-GTK, הכוללים בין היתר: ספריות ממשק משתמש גרפי, אינטגרציה עם מערכת ההפעלה, תמיכה ב-XML, תמיכה במסדי נתונים ועוד. לבסוף הפרויקט כולל רכיבי תאימות מול הרחבות של מיקרוסופט לשפה (שאינם חלק מתקן ECMA) הכוללים בין היתר: תמיכה ב־ADO.NET, ASP.NET, Windows.FORMS ועוד.
זכויות יוצרים

בשל אי-בהירות בסוגיית זכויות היוצרים עבור חלק מרכיבי .NET של מיקרוסופט, ישנם מפתחים המעדיפים להשתמש בהרחבות החופשיות שיש למנגנונים כמו GTK במקום ל־Windows.FORMS (הדבר אינו מהווה בעיה לעבודה מכיוון שיש מימושים של ספריות אלו למרבית מערכות ההפעלה, אך ייתכן וייווצרו בעיות תאימות כאשר ישתמשו בקוד שנכתב ספציפית רק למוצרי מיקרוסופט כמו למשל Visual C#).
פיתוחים עתידיים

עם השקת Windows Vista הושקה גם .NET Framework 3 המכילה שיפורים ושינויים רבים ומשמעותיים לעומת .NET Framework 2. מפתחים רבים חוששים שפרויקט מונו שעדיין לא התאים את עצמו לגרסה 2 של .NET לא יצליח לעמוד בקצב הפיתוח של מיקרוסופט ולהתאים את עצמו לגרסה 3.
ביקורות

כיום יש מספר בעיות טכנולוגיות שמונעות את התקדמות הפרויקט ומרתיעות מפתחים מאימוץ מלא של הפרויקט.
פרויקט מונו נמצא כרגע בתאימות רבה יחסית ל .NET Framework 1.1. למרות שהתאימות לגרסה 1.1 טובה, עדיין היא לא בשלה להרצת אפליקציות מורכבות ותדרוש התאמה רבה.
עקב ריבוי סביבות העבודה בלינוקס, קשה לפתח מוצר התואם את כל סביבות העבודה ומאפשר עבודה וכתיבה בצורה נוחה ובאופן רגיל לחלוטין במחלקות וכלים לתכנות חלונאי של .NET Framework.
NET Framework 2 ו־ASP.NET 2.0 לא נתמכים כראוי בפרויקט מונו.
מים (פסל)

| --- | --- |

 מידע כללי
 פַּסל:  מיכה אולמן
 תאריך יצירה:  1996
 טכניקה וחומרים:  יציקת ברזל
 ממדים בס"מ
 קוטר:  54 ס״מ 
 נתונים על היצירה
 מיקום:  כיכר ציון ורחוב האחים ירושלים שבישראל
 קואורדינטות:  31°46′56″N 35°13′10″E﻿ / ﻿31.782166666667°N 35.2195°E﻿ / 31.782166666667; 35.2195
 
"מים" (1996) הוא יצירה מאת האמן הישראלי מיכה אולמן, המורכבת משני מכסי מערכת מים, שבהם הטביע האמן את כפות ידיו. אחד מהמכסים מוצב בירושלים המערבית והאחר מוצב בירושלים המזרחית.
היסטוריה

הפסל "מים" נוצר בשנת 1996 עבור התערוכה הקבוצתית "סימנים" אותה הפיק מוזיאון ישראל ונערכה ברחבי העיר ירושלים. אולמן יצק מחדש שני מכסי מערכת מים זהים בגודלם, כשהוא מטביע במכסה המוצב בכיכר ציון את כף ידו הימנית ואת כף ידו השמאלית במכסה שהוצב במפגש רחוב האחים ורחוב השער החדש שבעיר העתיקה.
יגאל צלמונה טען, בחיבורו משנת 2011 על אולמן, כי יצירה זו מהווה ביטוי לערעור של מערכת מבני השלטון, בהצביעה על הפער בין חלקי העיר השונים. בנוסף, הצביע צלמונה על הממד המטאפיזי של העבודה, כמעין "תיקון" קבלי של העולם.
הערות שוליים

↑  ראו: צלמונה, יגאל, שעון-חול, עבודתו של מיכה אולמן, מוזיאון ישראל, ירושלים, 2011, עמ' 418–419.
מנור (ספנות)

תפרושת הכוללת מנור בחלק התחתון של המפרש
1 – boom‏, 2 – mast‏, 3 – gooseneck‏, 4 – sail‏, 5 – topping lift...‏ 7 – mainsheet‏, 8 – boom vang...
בימאות, מָנוֹר הוא כְּלוֹנָס (Spar) המשמש לפרישת תחתית המִפְרָשׂ האָרְכִּי (fore-and-aft sail), אשר משפר בצורה משמעותית את מידת השליטה בזווית המפרש ומידת פרישתו ומייעל את השימוש במפרש על ידי כיוון המפרש לרוח. המנור מתחבר בקצהו האחד לתורן עם חיבור המכונה מפרקת (goose-neck), וצידו השני מתחבר לקֶרֶן (clew – הזווית התחתונה של המפרש).
שני חבלים מתחברים תמיד אל המנור: מֵיתַר הקֶרֶן (sheet), אשר בעזרתו ניתן למתוח ולשחרר את המפרש, וחֶבֶל המוֹצִיא (outhaul), המחבר את הקרן למנור. בנוסף, לעיתים קרובות המנור מתחבר לתחתית התורן עם מוֹתְחַן מָנוֹר (boom-vang), המשמר על המנור שיקביל לסיפון.
מוסא קיאבו

מוסא קיאבו (בצרפתית: Moussa Kyabou; נולד ב-18 באפריל 1998 בבמקו שבמאלי) הוא כדורגלן מאלי המשחק בעמדת הקשר האחורי בקבוצת שריף טירספול מליגת העל המולדובית, בהשאלה מ-USC קיטה, ובנבחרת מאלי.
קריירת מועדונים

קיאבו החל את הקריירה המקצוענית שלו ב-USC קיטה מליגת העל המאלית. ב-15 במרץ 2021 הושאל קיאבו לשריף טירספול מליגת העל המולדובית עד לסוף שנת 2021. ב-11 באפריל הוא ערך את הופעת הבכורה שלו במועדון, בניצחון 4-0 על דאצ'יה בויוצ'אני במסגרת המחזור ה-27 בליגה לעונת 2020/2021. בעונה זו הוא ערך שמונה הופעות ליגה, וזכה עם שריף טירספול באליפות מולדובה.
קריירה בינלאומית

ב-27 ביולי 2019 ערך קיאבו את הופעת הבכורה שלו בנבחרת מאלי, בניצחון 4-0 על נבחרת גינאה ביסאו במסגרת הסיבוב השני של מוקדמות אליפות האומות האפריקאיות 2020.
תארים

אליפות מולדובה (1): 2020/2021
הערות שוליים

↑  Добро пожаловать, Мусса Киабу באתר הרשמי של שריף טירספול, 15 במרץ 2021 (ברוסית)
ממבו

רקדני ממבו
ממבו (בספרדית: mambo) הוא ריקוד וסגנון מוזיקלי אפרו-קובני. מקור הממבו בפולחנים של כתות, שמוצאן בממלכת קונגו.
הממבו פותח בקובה, בשנות ה-30 של המאה ה-20 בהשראת הדאנזון והסון. פירוש השם ממבו בשפה המדוברת בקונגו הוא "שיח עם האלים", ושמו מייצג את חופש התנועה ומורכבות הצעדים האופיינית לריקוד. בז'אנר זה לא נקבעה חוקיות של תנועות והוא דרש זריזות ומיומנות, על כן היה קשה מאוד ללימוד. הממבו תואר על ידי מעריציו כריקוד שבו התנועה היא חלק בלתי נפרד מהמלודיה.
יסודות הריקוד פותחו על ידי מהגרים מהאיטי, שהגיעו לקובה אחרי המהפכה בארצם, שילוב של מוזיקת הסווינג והמוזיקה הקובנית, הפיק קצב ייחודי ונוצר ריקוד חדש.
ריקוד הממבו משויך לפרץ פרדו, שהציג אותו לראשונה במועדון הלילה "לה טרופיקנה" בשנת 1943, בהוואנה, ומאז מנהלי להקות נוספים כמו טיטו רודריגז, פאפי קאמפו, טיטו פוואנטה, מחיטו וחוויאר פיתחו סגנון משלהם ונתנו תנופה למה שכונה "שיגעון הממבו". מוזיקת הממבו תפסה תאוצה ב-1947 והתחילה להתנגן בכל המועדונים. מדריכי ריקודים הסכימו שזה אחד מהריקודים היותר קשים מבין הסגנונות של הסלסה ומשום כך שיגעון הממבו לא החזיק זמן רב וריקוד הממבו הוגבל במידה רבה לרקדנים מתקדמים.
הממבו הוביל להתפתחות של הצ'ה צ'ה צ'ה.
הערות שוליים

↑  D. F. Garcia, Going Primitive to the Movements and Sounds of Mambo, The Musical Quarterly 89, 2006-12-01, עמ' 505–523 doi: 10.1093/musqtl/gdm006
| --- | --- |
בקרת זהויות :  NLI: 987007546074205171  GND: 4208648-6  NKC: ph224392
מוריס 15

| --- | --- |

Morris Fifteen, דגם 2 דלתות קופה
 מאפיינים כלליים
 נקרא גם:  Morris 15/6  Morris 15.9
 יצרן:  Morris Motors Limited (אנ')
 שנות ייצור:  1934 – 1937
 הרכבה:  בריטניה בריטניה
 מודל קודם:  Morris Major 6 (גר')
 מודל אחריו:  מוריס 14
 בסיס גלגלים:  2,692 מ"מ
 מפרט טכני
 מנוע:  6 צילינדרים בטור, 2 שסתומים לצילינדר, 1,938 סמ"ק
 הילוכים:  תמסורת ידנית - 4 מהירויות
 מהירות מרבית:  91 קמ"ש
לוגו "מוריס 15" ממוקם על מכסה הרדיאטור
מוריס 15 (באנגלית: Morris Fifteen) היא מכוניות משפחתית גדולה, מתוצרת יצרנית הרכב הבריטית Morris Motors Limited (אנ') אשר יוצרה בין השנים 1934 – 1937 בבריטניה.
"מוריס 14"

יוצרו 15,470 יחידות.
4 דלתות בדגם סדאן (דלתות קדמיות: "דלתות התאבדות" - ציר הדלת בכיוון מנוגד לכיוון התנועה).
5 נוסעים.
מנוע קדמי.
מנוע בנזין.
מנוע קירור מים.
מצמד - תוספת שעם בצלחת אחת, זורמת בשמן.
הצתה: סליל הצתה.
"מוריס 14" > תצורות

סדאן.
2 דלתות - קופה.
ראו גם

מוריס 14
מוריס מיינור (1928)
מוריס ביג 6
מוריס FE
מוריס J2
הערות שוליים

↑  Culshaw & Peter Horrobin: The Complete Catalogue of British Cars 1895–1975, Veloce Publishing PLC, Dorchester 1997, ISBN 1-874105-93-6
↑  "מוריס 15" - מנוע 6 צילינדרים מתוך Operation Manual for the Morris Fifteen Six
↑  "מוריס 15" flickr.com/photos
↑  דגמי מכוניות "מוריס" שנת 1935 / ראו "מוריס 15" 4 דלתות classiccarcatalogue.com/MORRIS
↑  "מוריס 15" דגם קופה morrisregister.co.uk/35fifteen
מוריס CDSW

| --- | --- |

Morris CDSW גורר תותח 18 ליטראות
 מאפיינים כלליים
 יצרן:  Morris Commercial Cars (אנ') חברת בת של Morris Motors (אנ')  Austin Motor Company (אנ') (בין השנים 1940–1946)  Wolseley Motors (אנ')(בין השנים 1939–1942)
 שנות ייצור:  1935 – 1946
 יחידות שיוצרו:  כ-10,000 יחידות על ידי Morris Motors (אנ')  6,686 יחידות על ידי Austin Motor Company (אנ')  כ-6,000 יחידות על ידי Wolseley Motors (אנ')
 הרכבה:  בריטניה בריטניה
 מודל אחריו:  מוריס C8
 אורך:  5.23 מטר
 רוחב:  2.24 מטר
 גובה:  2.01-2.20 מטר
 משקל:  3,668 ק"ג (ריק), 5,695 ק"ג (ברוטו)
 בסיס גלגלים:  2.93 מטר
 מפרט טכני
 מנוע:  6 צילינדרים, 3,485 סמ"ק המפיק 60 כ"ס (מנוע בנזין)  6 צילינדרים, 3,485 סמ"ק המפיק 70 כ"ס (מנוע בנזין, משנת 1940)
 מעצב:  Morris Commercial Cars 
 
מוריס CDSW (באנגלית: Morris CDSW) היא משאית צבאית מסוג "טרקטור ארטילרי" Artillery tractor (אנ') מתוצרת יצרנית הרכב הבריטית Morris Motors (אנ') באמצעות חטיבת כלי הרכב המסחרים "Morris Commercial Cars" (אנ') אשר יוצרה בין השנים 1935 – 1946 אשר שירתה את כוחות בריטניה במהלך מלחמת העולם השנייה לגרירת כלי ארטילריה בשדה כולל תותחים מסוג: תותח 18 ליטראות ותותח 25 ליטראות, ותותחי הוביצר 4.5 אינץ' "QF 4.5-inch howitzer" (אנ'). ומשנת 1939 תותחי בופורס 40 מ"מ.
בנוסף, בין השנים 1940 – 1946 יוצר דגם "מוריס CDSW" על ידי Austin Motor Company" (אנ'). יוצרו 6,686 יחידות. בין השנים 1939 – 1942 יוצר דגם "מוריס CDSW" על ידי "Wolseley Motors" (אנ') יוצרו כ-6,000 יחידות.
"מוריס CDSW"

ראשי תיבות שם הדגם: "CDSW" - הצביע על דגם "C", ציר כפול אחורי "D", שישה צילינדרים מנוע "S" וכננת "W".
דגם "מוריס CDSW" הושק בשנת 1933 אך יצורו הסדיר ושיווקו יצאו לפועל בשנת 1935.
מנוע קדמי.
מנוע בנזין.
הנעה 6x4.
6 צמיגים.
תמונות

"מוריס CDSW" גורר תותח 18 ליטראות
"מוריס CDSW" במלחמת העולם השנייה בחזית היבשתית במערכה בצפון אפריקה (צולם במצרים)
"מוריס CDSW"
"מוריס CDSW"
"מוריס CDSW"
"מוריס CDSW"
ראו גם

אוסטין K5
מוריס CS9
מוריס C8
אלביון CX22S
הערות שוליים

↑  "מוריס CDSW" motor-car.net/morris/item
↑  Ventham, Philip and Fletcher, David (1990) Moving the guns: the mechanisation of the Royal Artillery, 1854-1939, HMSO ISBN 0-11-290477-7, ISBN 978-0-11-290477-9
↑  ציוד המשמש את גדוד התותחנים web.archive.org/web/20100825225421
↑  "מוריס CDSW" flamesofwar.com/Default.aspx
↑  [Fletcher, David (1998)British military transport, 1829-1956, HM Stationery Office, ISBN 0-11-290570-6, ISBN 978-0-11-290570-7
↑  "מוריס CDSW" ww2talk.com/index
↑  "מוריס CDSW" - תמונות collection.nam.ac.uk/detail
מיקוהאזה

מיקוהאזה (בהונגרית: Mikóháza) הוא כפר במחוז בורשוד-אבאוי-זמפלן שבצפון מזרח הונגריה. הוא שוכן למרגלות רכס הרי טוקאי-אפרייש, ליד נחל בוז'ווה.